Brian Birch

Brian Birch (født 18. november 1931 i Salford, Lancashire, død 2019 i Sør-Afrika) var en engelsk fotballspiller som spilte i en rekke engelske fotballklubber fra slutten av 1940-tallet til 1960-tallet.

Birch sluttet seg til Manchester United som 14-åring i mai 1946, og ble profesjonell to år senere. Han debuterte på seniorlaget 27. august 1949, som venstre indreløper i et oppgjør som endte 1-1 hjemme for West Bromwich Albion. Birch var alltid en del av Manchester Uniteds førstelag, men bortsett fra en kortere periode i 1950-51-sesongen, hvor han scoret fire mål på ni kamper, levde han aldri opp til potensialet, og ble solgt til Wolverhampton Wanderers for £10 000 mot slutten av 1951-52-sesongen. Hans opphold i klubben ble imidlertid kort, og det ble ny overgang til Lincoln City etter bare ni måneder.

I løpet av tre år i Lincoln City spilte Birch mer enn 50 kamper og scoret 15 mål. Han droppet profesjonell fotball et år, da han spilte for Boston United, før han i 1956 gikk til Barrow. Han spilte fast på førstelaget i klubben, hvor han spilte 60 kamper og scoret 27 mål over to sesonger. Han signerte for Exeter City i september 1958, og gikk til Oldham Athletic i januar 1960. Birch spilte for Rochdale fra mars 1961, hvor han også begynte trenerkarrieren.

Birch spilte uregelmessig for lag i amatørligaen de neste årene, før trenererfaringen ledet ham til Blackburn Rovers, hvor han trente et av klubbens juniorlag.

Birch var trener for Galatasaray fra 1970 til 1973, hvor klubben han trente vant tre seriemesterskap på rad i Süper Lig. Birch trente også Helsingborg en sesong.

Referanser

Eksterne lenker 
 
 Profil på StretfordEnd.co.uk (engelsk)
 Profil på MUFCInfo.com (engelsk)

Engelske fotballtrenere
Fotballspillere for Rochdale AFC
Fotballspillere for Exeter City FC
Fotballspillere for Boston United FC
Fotballspillere for Lincoln City FC
Fotballspillere for Wolverhampton Wanderers FC
Fotballspillere for Manchester United FC
Fotballtrenere for Helsingborgs IF
Engelske fotballspillere
Personer fra Salford